Tori Amos

Tori Amos (syntymänimeltään Myra Ellen Amos, s. 22. elokuuta 1963 Newton, Pohjois-Carolina, Yhdysvallat) on yhdysvaltalainen laulaja, pianisti ja lauluntekijä, joka on tunnettu pianovetoisesta pop- ja rock-vaikutteita yhdistelevästä musiikistaan ja voimakkaista, muun muassa ihmissuhteita, uskontoa, seksuaalisuutta ja henkilökohtaisia tragedioita käsittelevistä sanoituksistaan. Amosin musiikissa on vaikutteita muun muassa Kate Bushin, Joni Mitchellin, Leonard Cohenin ja Led Zeppelinin musiikista sekä klassisesta pianomusiikista. Amos tunnetaan myös alter egoistaan, joiden rooleihin hän on eläytynyt useilla albumeilla ja kiertueilla.Tori Amos: Reclaiming the M-Word? Vulture 2.5.2007

Amos julkaisi ensimmäisen sooloalbuminsa Little Earthquakes vuonna 1992. Vuoteen 2014 mennessä Amos oli myynyt 12 miljoonaa levyä. Hänen menestyneimpiä kappaleitaan ovat ”Cornflake Girl”, ”Professional Widow”, ”Crucify”, ”Caught a Lite Sneeze”, ja ”A Sorta Fairytale”. Amos on tehnyt cover-versioita useiden muiden artistien, muun muassa Madonnan, Rolling Stonesin, Led Zeppelinin ja Joni Mitchellin, kappaleista. Yksi Amosin tunnetuimmista covereista on hänen pianolla säestetty versionsa Nirvanan ”Smells Like Teen Spirit” -kappaleesta.The Top Tori Amos Covers Popmatter 1.10.2012The 25 best Nirvana covers Entertainment Weekly 24.6.2022Tori Amos’s cover of Nirvana’s ‘Smells Like Teen Spirit’ for deluxe reissue of debut LP – listen NME 17.2.2015

Albumiensa lisäksi Amos on julkaissut kymmeniä kappaleita singlejen B-puolina, kokoelmalevyillä ja elokuvien soundtrackeillä. Hänen musiikkiaan kuullaan muun muassa elokuvissa Loistava tulevaisuus, Vaarallinen tehtävä II ja Mona Lisa Smile. Amos esiintyi itse pienessä laulajan roolissa Mona Lisa Smile -elokuvassa.NOTHING TO 'SMILE' ABOUT Splicedwire 2003Epic Records/Sony Music Soundtrax Announce the Release of the Soundtrack to Mona Lisa Smile, a Revolution Studio and Columbia Pictures Release Sony 24.11.2004 Hän sävelsi musiikin Lontoossa vuonna 2013 ensi-iltansa saaneeseen musikaaliin The Light Princess. 

Amosin pääsoitin on Bösendorfer-piano, mutta hän soittaa myös koskettimia, cembaloa, klavikordia ja Hammond-sähköurkuja. Konserteissa Amosilla on omaperäinen tapa soittaa joissakin kappaleissa toisella kädellä pianoa ja toisella sähköurkuja tai cembaloa. Hänen säestäjinään live-esiintymisissä ovat useimmiten rumpali Matt Chamberlain ja basisti Jon Evans.Tori Amos to mix new and old tunes on summer tour Reuters 20.5.2009  

Muusikon uransa lisäksi Amos on julkaissut kaksi elämäkertaa sekä lastenkirjan Tori and the Muses (2025). Hän on yksi seksuaalisen väkivallan uhreja auttavan RAINN-järjestön edustajista. Amos on toiminut järjestössä 1990-alkupuolelta asti.The 'dirty fight' that made Tori Amos a 90s music trailblazer Australian Broadcasting Company, 15.10.2022. 

 Nuoruus 
Tori Amos on vanhempiensa kolmas lapsi. Hänen isänsä Edison Amos toimii metodistikirkon pastorina ja hänen äitinsä Mary Ellen oli kotiäiti Torin ollessa lapsi. Mary Ellen oli osittain cherokee-intiaani.Rogers, Kalen: Tori Amos - All These Years Tausta selittää osin Torin kiinnostuksen luonnonuskontoihin ja Pohjois-Amerikan alkuperäiskansoihin.[Amerikkalainen seksuaalipoliitikko] Rapo, Niina:Rumba 11–12/2007Exploring Tori Amos’ ‘Native Invader’ Album: Four Things to Know Billboard 30.10.2017 

Amos aloitti pianon soittamisen kaksivuotiaana. Hänet todettiin musikaalisesti hyvin lahjakkaaksi ja viisivuotiaana hänet hyväksyttiin arvostettuun musiikkikouluun Peabody Conservatoryyn.Amos, Tori & Powers, Ann: Tori Amos: Piece by Piece Kertomansa mukaan 11-vuotiaana hänet erotettiin koulusta, koska hän halusi soittaa korvakuulolta nuottien sijaan eikä soittanut, mitä hänen toivottiin soittavan. Amos jatkoi kuitenkin soittamista ja alkoi esiintyä ravintoloissa ja klubeilla 14-vuotiaana.

 Muusikon ura 
 Alkuaika 
17-vuotiaana hän voitti veljensä kanssa Baltimoren kaupungin järjestämän kilpailun kaupungin tunnuslaulusta ja Amosin ensimmäinen single ”Baltimore” julkaistiin. Tuolloin hän käytti vielä oikeaa nimeään Ellen Amos. Myöhemmin hän otti taiteilijanimekseen Torin.Tori Amos Strange Little Girl 6.9.2017[Jacobs, Jay S. (2006). Pretty Good Years: A Biography of Tori, s.11

1980-luvulla Amos kuului yhtyeeseen Y Kant Tori Read. Amosin lisäksi yhtyeessä soittivat kitaristi Steve Caton, basisti Brad Cobb ja myöhemmin Guns N’ Roses- ja Velvet Revolver -yhtyeissä vaikuttanut Matt Sorum. Yhtyeen nimi tuli Amosin haluttomuudesta lukea nuotteja Peabody-aikoina. Yhtye julkaisi vuonna 1988 popalbumin Y Kant Tori Read, joka kuitenkin floppasi. Y Kant Tori Read hajosi pian tämän jälkeen. 

Little Earthquakes ja Under the Pink (1990–1995)

Yhtyeen hajottua Amos ryhtyi sooloartistiksi laulajana ja pianistina. Hänen ensimmäinen soololevynsä Little Earthquakes (1992) sai hyvät arvostelut ja menestyi. Little Earthquakesin sanoitukset ovat henkilökohtaisia ja käsittelevät muun muassa ihmissuhteita ja uskontoa. Balladi  ”Winter” kertoo isän ja tyttären väleistä ja kasvamisesta.Tori Amos’ Track-by-Track Guide to ‘Little Earthquakes’ Rolling Stone 18.12.2009VH1 Storytellers Audio VH1 1998. Arkistoitu. Internet Archive. Viitattu 22.9.2024 A cappella -kappale ”Me and a Gun” käsittelee Amosin 1980-luvulla kokemaa raiskausta ja selviytymistä sen aiheuttamista traumoista. Amosin raiskasi veitsellä uhaten eräs paikallisen musiikkiklubin vakioasiakas, jolle Amos suostui antamaan keikan jälkeen autokyydin.  Tyyliltään albumi on akustista pianorockia.Tori Amos’ Track-by-Track Guide to ‘Little Earthquakes’ Rolling Stone 18.12.2009Tori Amos - Little Earthquakes Pitchfork 16.4.2015 Albumilta on julkaistu singleinä kappaleet ”Me and a Gun”, ”Silent All These Years”, ”Winter”, ”China” ja ”Crucify”.

Amosin seuraava albumi Under the Pink ilmestyi vuonna 1994. Under the Pink on Amosin kaupallisesti menestyneimpiä. Se sisältää Amosin ehkä tunnetuimman kappaleen ”Cornflake Girl”. Albumilta julkaistiin singleinä ”Cornflake Girl”, ”Pretty Good Year”, ”God” ja ”Past the Mission”. Albumi on Amosin edellisen levyn tavoin pääosin akustinen, ja useissa kappaleissa, etenkin 9-minuuttisessa päätösraidassa "Yes, Anastasia", on vaikutteita klassisesta pianomusiikista. Sanoitukset käsittelevät uskontoa ja ihmissuhteita, etenkin naisten välisiä viha- ja ystävyyssuhteita. Albumi sai kolme Grammy-ehdokkuutta.Tori Amos Grammy.com Viitattu 9.9.2023

Boys for Pele ja From the Choirgirl Hotel (1996–1998)
Seuraavalla 1996 ilmestyneellä albumilla Boys for Pele Amos soittaa pianon lisäksi cembaloa ja klavikordia. Levy käsittelee henkistä uudistumista, ihmissuhteita ja eroamista. Sanoituksissa on paljon viittauksia mytologioihin. Albumin nimi tulee havaijilaisesta tulijumalattaresta Pelestä. Levyn tunnetuin kappale on ”Professional Widow”. Armand van Helden teki laulusta EDM-remixin, josta tuli yksi Amosin kaupallisesti menestyneimmistä kappaleista. Kappale nousi Britannian singlelistan ja Yhdysvaltain dance club -listan kärkeen.Tori Amos’s Professional Widow — explicit lyrics and war-cry vocals Financial Times 5.4.2018Tori Amos Chart History Billboard Viitattu 9.9.2023 Albumin muita singlejä olivat muun muassa kappaleet ”Caught a Lite Sneeze” ja ”Hey Jupiter”.

Vuonna 1998 ilmestyneellä albumilla From the Choirgirl Hotel Amosilla on taustanaan rockyhtye. Monet kappaleista ovat synkkiä. Useat kappaleet, esimerkiksi ”Spark”, käsittelevät muun muassa Amosin kokemuksia keskenmenosta. Amos sai 1990-luvulla kolme keskenmenoa, jotka aiheuttivat surua, ahdistusta ja masennusta. Albumilta julkaistiin singlet ”Spark”, ”Jackie’s Strength”, ”Crue” ja ”Raspberry Swirl”.Tori Amos’s From the Choirgirl Hotel at 25: Every Song Ranked Slant Magazine 1.5.2023Tori Amos - Jackie's Strength Discogs Viitatty 10.9.2023Tori Amos - Raspberry Swirl Discogs. Viitatty 10.9.2023

To Venus and Back ja Strange Little Girls (1999–2001)
Amosin seuraava albumi To Venus and Back on kaksoisalbumi, jonka toisella levyllä on uusia kappaleita ja toisella live-konsertti. Uusissa kappaleissa on Amosin aiempaa tuotantoa enemmän vaikutteita elektronisesta musiikista. Albumilta julkaistiin singleinä kappaleet ”Bliss”, ”Glory of the 80’s” ja ”1000 Oceans”. Albumi sai kaksi Grammy-ehdokkuutta.

Vuonna 2001 ilmestynyt Strange Little Girls on cover-levy, jonka kaikki kappaleet ovat cover-versioita miesten esittämistä lauluista. Amos sanoi halunneensa tuoda naisnäkökulmaa miesten lauluihin. Levyllä on coverversiot muun muassa kappaleista ”Enjoy the Silence” (Depeche Mode), ”Strange Little Girl” (The Stranglers), ”’97 Bonnie & Clyde” (Eminem) ja ”Raining Blood” (Slayer). Levyn ilmestyttyä Amos irtisanoi sopimuksensa Atlantic Recordsin kanssa ja teki uuden levytyssopimuksen Epic Recordsin kanssa.The Lioness and the Wildebeests: Tori Amos on Going Independent Popmatters 21.7.2008

Scarlet’s Walk ja The Beekeeper (2002–2005)
Vuonna 2002 ilmestynyt Scarlet’s Walk on Amosin ensimmäinen Epic Recordsin julkaisema levy. Albumi poikkeaa suuresti Amosin aiemmista levyistä. Scarlet’s Walkin laulut kertovat yhtenäisen tarinan Scarlet-nimisen naisen elämästä ja matkasta halki Yhdysvaltojen. Kappaleiden sanoituksissa käsitellään myös Amerikan alkuperäiskansojen historiaa ja uskontoa. Levyn tunnetuin kappale on singlenä julkaistu balladi ”A Sorta Fairytale”.Tori Amos’ ‘Scarlet’s Walk’ Travels Across Land and Time 1.11.2022 Musiikillisesti albumi palaa Amosin kahden ensimmäisen levyn akustiseen maisemaan. Useimmat kappaleet ovat rauhallisia pianoballadeja.

Scarlet’s Walkin jälkeisestä kiertueesta kuvattiin live-DVD Welcome to Sunny Florida. DVD:n yhteydessä on EP Scarlet’s Hidden Treasures, joka sisältää Scarlet’s Walkilta poisjääneitä kappaleita.Tori Amos: Welcome to Sunny Florida (E) The Times 29.5.2004 The Paste Magazine 1.10.2004Welcome to Sunny Florida Tori Amos DVD Warrington Guardian 17.6.2004 Vuonna 2003 ilmestyi Amosin ensimmäinen kokoelmalevy Tales of a Librarian, joka sisältää kappaleita vuosilta 1992–1998 sekä kaksi uutta kappaletta.Review: Tori Amos, Tales of a Librarian Slant Magazine 14.11.2003

Vuonna 2005 ilmestynyt The Beekeeper jatkaa rauhallisella linjalla, eikä Amosin elämän traumoja enää käsitellä. Sanoitusten teemoja ovat parisuhde ja perhe sekä hengellisyys, erityisesti kristinusko ja gnostilaisuus. Kappaleessa ”The Power of Orange Knickers” vierailee laulaja Damien Rice. Levyllä Amos soittaa pianon lisäksi Hammond-urkuja. Review: Tori Amos, The Beekeeper Slant Magazine 13.2.2005The Beekeeper Rolling Stone 24.2.2005 Samana vuonna The Beekeeperin kanssa ilmestyi Amosin 12 live-cd:n boksi The Original Bootlegs.The Tori Amos Canon – Part 4: Companions Popmatters 3.10.2012New Releases: Matchbook Romance, Tori Amos, Jaheim, The Sword, Veronicas & More MTV 13.2.2006

American Doll Posse (2006–2008)
Syyskuussa 2006 Amos julkaisi viiden CD:n kokoelmaboxin A Piano: The Collection. Kokoelman levyt sisältävät kappaleita Torin kaikilta sooloalbumeilta sekä harvinaisia kappaleita kuten singlejen B-puolia ja remixejä. Mukana on myös seitsemän aiemmin julkaisematonta kappaletta.TORI AMOS: A Piano: The Collection Soundi 10/2006

Amosilta ilmestyi albumi American Doll Posse 2. toukokuuta 2007. American Doll Posse on konseptialbumi, jossa Amos esiintyy viiden eri naisen roolissa. Kappaleet kertovat naisten elämästä ja mielipiteistä. Musiikki on kahta aiempaa levyä raskaampaa ja siinä on rock-vaikutteita. American Doll Posse -kiertueella Tori Amos saapui ensimmäistä kertaa Suomeen, esiintyen 15. kesäkuuta Seinäjoen Provinssirockissa.Provinssirock 2007, perjantai Desibeli.net 15.6.2007 Levyn julkaisun jälkeen Amos vaihtoi levy-yhtiöitä Epic Recordsista Universal Republiciin.Tori Amos Signs With Universal Republic Billboard 3.12.2008

Vuonna 2008 Eagle Rock Entertainment julkaisi DVD:llä ja CD:llä Amosin livealbumin Live at Montreux 1991/1992. Albumi sisältää kaksi Amosin konserttia Montreux'n jazz-festivaaleilta vuosilta 1991 ja 1992. Amos esittää konserteissa Little Earthquakes -albumin kappaleita sekä cover-versioita Nirvanan ja Led Zeppelinin tuotannosta.Tori Amos: Live At Montreux DVD Review 2.10.2008

Abnormally Attracted to Sin ja Midwinter Graces (2009–2010)
Amosin seuraava albumi Abnormally Attracted to Sin julkaistiin 19. toukokuuta 2009. Amos palaa käsittelemään levyllään varhaisten levyjensä teemoja kuten uskontoa, naisen asemaa ja ihmissuhteita. Ohjaaja Christian Lamb kuvasi videot lähes kaikkiin albumin kappaleisiin. Albumilta julkaistiin digitaalisena singlenä ”Welcome to England”. Promosingle  ”Maybe California” menestyi Portugalissa.Portugal Top 20, 2009-05-08 T4C Viitattu 9.9.2023 

Saman vuoden marraskuussa Amos julkaisi joulualbumin Midwinter Graces. Albumi sisältää coverversioita perinteisistä joululauluista ja muutamia Amosin omia kappaleita. Amos julkaisi rajoitetun painoksen livealbumin From Russia with Love ja DVD:n Live from the Artists Den: Tori Amos vuonna 2010.Tori Amos - The Official Website - Live from the Artists Den: Tori Amos Tori Amos - The Official Online Store -"TORI" limited-edition Lomography film camera & lens set with unreleased & autographed live double CD  

Night of Hunters ja Gold Dust (2011–2012)
Amosin albumi Night of Hunters julkaistiin syyskuussa 2011. Night of Hunters -albumi on kokonaan akustinen, ja musiikissa on variaatioita klassisten säveltäjien kuten Johann Sebastian Bachin, Claude Debussyn ja Erik Satien teoksista.Tori Amos - The Official Website - New Tori Album, Night of Hunters and Fall Tour announced  Albumi on yhden naisen elämää ja eroa kuvaava konseptialbumi. Albumilla esiintyvät taustalaulajina Amosin levytyksen aikaan 10-vuotias tytär Natashya Hawley ja 19-vuotias sisarentytär Kelsey Dobyns. Amos aloitti albumin julkaisun yhteydessä konserttikiertueen Night of Hunters Tour, jolla hän esiintyi akustisesti Apollon Musagète -jousikvartetin kanssa.Apollon Musage

Amos julkaisi albumin Gold Dust lokakuussa 2012. Albumi sisältää orkesterin kanssa levytettyjä uusia versioita hänen kappaleistaan eri ajoilta. Amos teki albumin julkaisun jälkeen lyhyen kiertueen hollantilaisen Metropole Orchestra -orkesterin kanssa. Albumilta julkaistiin promosinglenä kappale ”Flavor”.Tori Amos – “Flavor” Video Stereogum 31.8.2012.PREMIERE OF FLAVOR FROM GOLD DUST Tori Amosin virallinen sivusto 30.8.2012. Arkistoitu. Viitattu 29.9.2024 DJ Peter Rauhofer teki kappaleesta EDM-remixin, joka nousi Yhdysvalloissa dance-kappaleiden listan ykköseksi.Chart History - Tori Amos - Dance Club Songs Billboard. Viitattu 29.9.2024.Flavor Music VF. Viitattu 29.9.2024.

Light Princess, Unrepentant Geraldines ja Native Invader (2013–2019)
Amos sävelsi musiikin Lontoon Royal National Theatren musikaaliin The Light Princess. Esitys sai ensi-iltansa syyskuussa 2013. Amos tuottaa alkuperäisten näyttelijöiden esittämistä lauluista albumin, joka julkaistiin 2015. 

Amosin albumi Unrepentant Geraldines ilmestyi toukokuussa 2014. Albumilla hän palasi alternative rockin pariin musikaalin ja klassisen musiikin projektien jälkeen. Amos on kertonut saaneensa inspiraatiota albumiin visuaalisesta taiteesta, erityisesti Paul Cézannen töistä, ja mytologiasta. Sanoituksissa käsitellään muun muassa katumusta ja sen vastakohtaa, katumattomuutta ja omien uskomusten takana seisomista, sekä rakkautta ja luontoa.

Amos julkaisi albumin Native Invader syyskuussa 2017. Amos on kertonut saaneensa inspiraatiota sanoituksiin käytyään road tripillä Smokey Mountainsilla tarkoituksenaan tutustua äitinsä suvun juuriin. Amosin äiti Mary Ellen oli cherokee-sukua. Native Invader -levyn teemoihin vaikutti myös Yhdysvaltojen poliittinen tilanne levyn tekemisen aikaan.  Albumilta julkaistiin singlenä kappale Cloud Riders.  

Christmastide ja Ocean to Ocean (2020–2024)
Amos piti Native Invaderin jälkeen taukoa musiikista. Hän alkoi levyttää uusia kappaleita vuonna 2020. Joulukuussa 2020 hän julkaisi jouluaiheisen EP:n Christmastide. EP sisältää neljä Amosin itse kirjoittamaa kappaletta.Tori Amos Announces New EP Christmastide Pitchfork 9.11.2020Album reviews: The White Stripes – Greatest Hits, Yungblud – Weird!, and Tori Amos – Christmastide Independent 3.12.2020

Amosin seuraava studioalbumi Ocean to Ocean julkaistiin 29. lokakuuta 2021.New Tori Amos Studio Album, ‘Ocean to Ocean,’ Due Next Month Variety 20.9.2021Tori Amos Is Comfortable in Her Discomfort on ‘Ocean to Ocean’ Pop Matter 29.10.2021Tori Amos: Ocean to Ocean – Introspective gems born in lockdown Irish Times 29.10.2021 Ennen albumin kirjoittamista Amos kävi läpi vaikeita aikoja äitinsä kuoleman sekä koronapandemian aiheuttaman eristyksen ja masennuksen takia. Albumin kappaleet käsittelevät muun muassa näitä teemoja. Amos kirjoitti kappaleet alkuvuodesta 2021 Ison-Britannian kolmannen koronasulun aikana.On the Record: Tori Amos on 'Ocean to Ocean' Spin 25.10.2021Tori Amos talks about her new record Ocean To Ocean, her fifteenth studio album  Brinkwire 25.10.2021 Hän oli kirjoittanut albumin verran uutta musiikkia jo aiemmin, mutta päätti olla julkaisematta kyseisiä kappaleita, koska ei samaistunut niihin enää.Tori Amos: “I thought I had failed…” Mojo 30.9.2021

Amos julkaisi remasteroidut versiot albumista Scarlet’s Walk ja EP:stä Scarlet’s Hidden Treasures syyskuussa 2023. EP lisättiin tuolloin suoratoistopalveluihin ensimmäistä kertaa.Tori Amos’ Scarlet’s Walk issued on vinyl for the first time Super Deluxe Edition 28.7.2023Tori Amos Instagram 8.9.2023Scarlet's Hidden Treasures Apple Music Viitattu 9.9.2023 

Amos levytti  Ocean to Ocean -albumin kiertueella livealbumin nimeltä Diving Deep Live. Albumi julkaistiin 6. joulukuuta 2024.Tori Amos's third live album offers a deeper dive into her alt-pop legacy Daily Express 6.12.2024. Viitattu 7.12.2024.

The Music of Tori and the Muses (2025- )
Amosin uusin albumi The Music of Tori and the Muses julkaistiin 28. helmikuuta 2025. Albumi liittyy Amosin ensimmäiseen lastenkirjaan Tori and the Muses (2025). Kirja perustuu Amosin omiin lapsuuden kokemuksiin musiikin parissa. The Music of Tori and the Muses on Amosin ensimmäinen lapsille suunnattu albumi. Albumilla on yhdeksän kappaletta.


Hyväntekeväisyystyö
Amos on yksi raiskauksen ja seksuaalisen hyväksikäytön uhreja Yhdysvalloissa auttavan RAINN-organisaation (Rape, Abuse and Incest National Network) edustajista. Hän on toiminut järjestössä alkuajoista lähtien. Vuonna 1997 hän piti järjestön hyväksi hyväntekeväisyyskonsertin, joka julkaistiin videolla Live from New York. Hän järjesti toisen konsertin RAINNin hyväksi vuonna 2013.Public Support: Tori Amos  RAINN 

Kirjallisuus
Amos on kirjoittanut elämästään ja urastaan kirjan Piece By Piece yhdessä toimittaja Ann Powersin kanssa. Teos ilmestyi vuonna 2005. Amos julkaisi toisen kirjansa Resistance: A Songwriter's Story of Hope, Change and Courage toukokuussa 2020. Kirjassa hän käsittelee elämäänsä, työtään ja politiikkaa etenkin Yhdysvalloissa.The “Tiny Ways” Tori Amos Is Getting Herself Through Quarantine Vanity Fair 4.5.2020Tori Amos On Politically Charged New Memoir ‘Resistance’ Forbes 7.5.2020

Sarjakuvakirja Comic Book Tattoo (2008) perustuu Amosin sanoituksiin. Vuonna 2022 Amos julkaisi Little Earthquakes -albumin sanoituksiin perustuvan sarjakuvakirjan Little Earthquakes: The Graphic Album yhdessä kirjailija Neil Gaimanin, kirjailija Margaret Atwoodin ja useiden muiden tekijöiden kanssa. Kirja julkaistiin albumin 30-vuotisjuhlan kunniaksi.Little Earthquakes: The Graphic Album Simon & Schuster. Viitattu 2.5.2024Tori Amos Taps Margaret Atwood, Neil Gaiman for ‘Little Earthquakes’ Graphic Novel Rolling Stone 22.2.2022 

Vuonna 2025 Amos julkaisi lastenkirjan nimeltä Tori and the Muses. Se on hänen ensimmäinen lastenkirjansa.Tori Amos Sets Tour Supporting Whimsical Debut Children’s Book ‘Tori and the Muses’ Rolling Stone 10.2.2025 Tori and the Muses kertoo musiikista innostuvasta tytöstä ja perustuu Amosin omiin lapsuuden kokemuksiin. Amosin albumi The Music of Tori and the Muses (2025) liittyy kirjan tapahtumiin.

Yksityiselämä
Vanhemmat ja sisarukset
Amosin isä Edison Amos on eläkkeellä oleva pastori. Äiti Mary Ellen oli kotiäiti Torin ja hänen sisarustensa lapsuudessa. Mary Ellen sai halvauksen vuonna 2016 ja menetti kykynsä puhua.Tori Amos on How a Divided Nation, Personal Tragedy Inspired Her New LP Rolling Stone 27.9.2017 Hän kuoli vuonna 2019.Tori Amos is Always Listening to The Muses Lithub 4.5.2020Tori Amos: ‘We all carry around our damage’ The Irish Times 23.10.2021 

Amosilla on sisko Marie Dobyns, joka työskentelee lääkärinä. Heidän veljensä Mike kuoli liikenneonnettomuudessa vuonna 2004.What I know about men 9.12.2012 Marie Dobynsin tytär Kelsey Dobyns laulaa Amosin kanssa kappaleella ”Night of Hunters”.‘Night Of Hunters’: Tori Amos’ Classical Crossover Album uDiscover Music 19.9.2011. Viitattu 4.10.2024. Tori Amos Night of Hunters Review BBC 16.9.2011. Viitattu 4.10.2024.

Parisuhteet ja lapsi
Amos seurusteli 1990-luvun alkupuolella tuottaja Eric Rossen kanssa.Tori Amos Living Well is the Best RevengePop Entertainment 1996 Rosse toimi yhtenä tuottajana Amosin kahdella ensimmäisellä albumilla. Parin erottua Amos kirjoitti erosta useita kappaleita, jotka päätyivät hänen kolmannelle levylleen Boys for Pele.

Tämän jälkeen Amos alkoi seurustella englantilaisen miksaajan Mark Hawleyn kanssa. Hänet vihittiin Hawleyn kanssa helmikuussa 1998. Syyskuussa 2000 pariskunnalle syntyi tytär Natashya Lorien ”Tash” Hawley. Ennen Natashyan syntymää Amos joutui kokemaan kolme kertaa keskenmenon. Natashya Hawley laulaa äitinsä kanssa dueton kappaleella "Promise".Tori Amos – “Promise” (Feat. Her Daughter, Natashya) Video Stereogum 31.7.2014 Hän on toiminut taustalaulajana useilla muilla kappaleilla.Tori Amos Delivers Lithest Set Of Songs In Decades Via Candid ‘Ocean to Ocean'(Album review) Glide Magazine Viitattu 1.12.2021 

Amos asuu nykyään miehensä kanssa Cornwallissa Isossa-Britanniassa. Parilla on talo myös Sewall’s Pointissa Floridassa. Amos omisti aiemmin talon myös Kinsalessa Irlannissa. Hän möi sen vuonna 2019.Tori Amos’s Kinsale home sells for more than a song The Irish Times 27.11.2021

Ystävyyssuhteet
Kirjailija Neil Gaimanista tuli Amosin läheinen ystävä ja yhteistyökumppani 1990-luvulla. Amos teki viittauksen Gaimanin Sandman-sarjakuvaan ja kirjailijaan kappaleen ”Tear in Your Hand” sanoituksissa. Gaiman otti häneen yhteyttä tammikuussa 1991 kuultuaan laulun ystävän antamalta demokasetilta, ja heistä tuli ystävät. Gaiman on Amosin ja Hawleyn tyttären kummisetä.Tori Amos and Neil Gaiman's comic book connection Out 19.5.2009

Gaiman ja Amos ovat ottaneet toisiltaan inspiraatiota töihinsä. Gaiman on käyttänyt Amosia inspiraationa Sandman-sarjakuvansa hahmon Deliriumin tarinoihin, vaikka hahmo oli jo olemassa heidän tutustuessaan. Romaanin Tähtisumua hahmo Puhuva puu perustuu Amosiin. Amos on puolestaan viitannut Gaimaniin ja hänen kirjoituksiinsa muun muassa kappaleissa ”Hotel”, ”Carbon”, ”Sister Named Desire” ja ”Not Dying Today”. Gaiman kirjoitti muutaman lyhyen novellin Amosin Strange Little Girls -albumiin liittyen.Neil Gaiman: Aarteita ja muistoesineitä (Fragile Things, 2006) Gaiman ja Amos tekivät yhteistyötä sarjakuvakirjassa Little Earthquakes: The Graphic Album, joka perustuu Amosin esikoisalbumin Little Earthquakes sanoituksiin.

Vuonna 2024 useampi nainen syytti Gaimania seksuaalisesta väkivallasta. Amos kommentoi syytteitä haastattelussa marraskuussa: ”Jos syytökset pitävät paikkansa, tuo ei ole Neil jonka tunsin, ystävä jonka tunsin tai haluaisin tuntea”. Hän sanoi, ettei ollut nähnyt tuota puolta Gaimanista ja tuntevansa sanoin kuvailematonta surua tilanteesta.Tori Amos on trauma, Trump and Neil Gaiman: ‘It’s a heartbreaking grief’ Guardian 3.12.2024. Viitattu 7.13.2024.

Amosin toinen läheinen ystävä oli laulaja Nancy ”Beenie” Shanks. Shanks toimi taustalaulajana useilla Amosin albumeilla, esimerkiksi Little Earthquakes. Shanks toimi inspiraationa useille Amosin kappaleille ”Pandora's Aquarium”, ”Bells for Her”, ”Raspberry Swirl” ja ”Carbon”.Tori Amos Under the Pink Turns 30 Albumism, 27.1.2024.PLUS 7 - Exclusive Interview with Nancy Shanks (Beenie) Drive All Night Podcast, 27.11.2018. MusicMatch. Shanks kuoli ALS-tautiin vuonna 2019.Tori is still making little earthquakes Yessaid. Alkuperäinen lähde Irish Independent, 24.5.2020.

Diskografia

Soolotuotanto
Studioalbumit
 Little Earthquakes (1992)
 Under the Pink (1994)
 Boys for Pele (1996)
 From the Choirgirl Hotel (1998)
 To Venus and Back (1999)
 Strange Little Girls (2001)
 Scarlet’s Walk (2002)
 The Beekeeper (2005)
 American Doll Posse (2007)
 Abnormally Attracted to Sin (2009)
 Midwinter Graces (2009)
 Night of Hunters (2011)
 Gold Dust (2012)
 Unrepentant Geraldines (2014)
 Native Invader (2017)
 Ocean to Ocean (2021)
 The Music of Tori and the Muses (2025)
 In Times of Dragons (2026)

Yhtye Y Kant Tori Read
Studioalbumit
 Y Kant Tori Read (1988)

Kiertueet
 Little Earthquakes Tour (1992)
 Under the Pink Tour (1994)
 Dew Drop Inn Tour (1996–1997)
 Plugged '98 Tour (1998)
 To Dallas and Back (1999)
 5 ½ Weeks Tour (Alanis Morissetten kanssa, 1999)
 Strange Little Tour (2001)
 On Scarlet's Walk (2002–2003) 
 Lottapianos Tour (2003)
 Original Sinsuality Tour / Summer of Sin (2005)
 American Doll Posse World Tour (2007)
 Sinful Attraction Tour (2009)
 Summer 2010 Tour (2010)
 Night of Hunters Tour (Apollon Musagèten kanssa, 2011)
 Gold Dust Orchestral Tour (Metropole Orchestran kanssa, 2012)
 Unrepentant Geraldines Tour (2014)
 Summer 2015 Tour (2015)
 Native Invader Tour (2017)
 Ocean to Ocean Tour (2022–2023) 

Palkinnot
Voitetut palkinnot
Echo Klassik -palkinto
 Paras klassinen crossover -albumi (Klassik-ohne-Grenzen) (Night of Hunters, 2012)George Peabody Medal Merkittävät saavutukset musiikissa (2019)Q Awards Paras uusi esiintyjä (1992)

PalkintoehdokkuudetGrammy-palkinto Paras vaihtoehtorockin albumi (Under the Pink, 1995)
 Paras vaihtoehtorockin albumi (Boys for Pele, 1997)
 Paras vaihtoehtorockin albumi (From the Choirgirl Hotel, 1999)
 Paras naislaulajan rockesitys (”Raspberry Swirl”, 1999)
 Paras alternative-albumi (To Venus and Back, 2000)
 Paras naislaulajan rockesitys (”Bliss”, 2000)
 Paras vaihtoehtorockin albumi (Strange Little Girls, 2002)
 Paras naislaulajan rockesitys (”Strange Little Girl”, 2002)

 Paras levypakkaus (Scarlet’s Walk (Limited Edition), 2004)  (ehdokkaina suunnittelijat David Bett ja Sheri Lee) 
 Paras ei-klassinen remix (”Don’t Make Me Come to Vegas (Timo on Tori)”, 2004) (ehdokkaina remixin tekijät Timo Maas ja Martin Buttrich)Brit Awards Paras kansainvälinen uusi artisti (1993)
 Paras kansainvälinen naisartisti (1995)Critics’ Choice Documentary Awards Paras kappale dokumentissa (”Flicker” elokuvasta Audrie & Daisy, 2016)Echo-palkinto Paras kansainvälinen naisartisti (1995)MTV Video Music Awards Paras uusi artisti (1992) 
 Paras naisartistin video (”Silent All These Years”, 1992)
 Paras kuvaus musiikkivideossa (”Silent All These Years”, 1992)
 Paras läpimurtovideo (”Silent All These Years”, 1992)MTV Europe Music Awards Paras naisartisti (1994)NME Awards Paras uudelleen julkaistu albumi (Under the Pink (Deluxe Edition), 2016)WhatsOnStage Awards' Paras uusi musikaali (The Light Princess, 2014)
 Lontoon paras uusi tekijä (2014)

Bibliografia
 Amos, Tori & Powers, Ann Powers: Tori Amos - Piece by Piece. New York: Broadway Books, 2005. . 
 Amos, Tori: Resistance - A Songwriter’s Story of Hope, Change and Courage. New York: Atria Books, 2020. .
 Amos, Tori & Haughton, Demelsa: Tori and the Muses. New York: Penguin Random House, 2025. .

Kirjallisuutta aiheesta
 Rogers, Kalen: Tori Amos - All These Years - The Authorized Illustrated Biography. Lontoo: Omnibus Press, 1994. .
 Wheeler, Jemma: Tori Amos - Pink Earthquakes. Lontoo: UFO Music, 1994. .
 Rogers, Kalen: Tori Amos - Images and Insights. Lontoo: Omnibus Press, 1996. . 
 Wilson, Susan: Tori Amos - Cornflake Girl. Lontoo: UFO Music, 1996. .
 Campbell, Paul: Tori Amos - Collectibles. Lontoo: Omnibus Press, 1997. .
 Jacobs, Jay S.: Pretty Good Years: A Biography of Tori Amos. Milwaukee: Hal Leonard, 2006. .
 Brown, Jake: Tori Amos in the Studio. Lontoo: ECW Press, 2011. .
 Hoseley, Rantz A. & Amos, Tori: Comic Book Tattoo. Portland: Image Comics, 2018. .
 Gentry, Amy: Boys for Pele. 33 1/3 -sarja. 2018. New York: Bloomsbury Publishing. .
 Torem, Lisa: On Track... Tori Amos: Every Album, Every Song''. On Track-sarja. Gloucestershire: Sonicbond Publishing, 2021. .

 Lähteet 

Aiheesta muualla

 Tori Amos - virallinen kotisivu. 

 Tori Amos AllMusic-sivustolla .
 Tori Amos Artist Direct -sivustolla .
 Tori Amos Billboardin sivustolla.

*
Luokka:Vuonna 1963 syntyneet
Luokka:Elävät henkilöt
Luokka:Seulonnan keskeiset artikkelit